Egán
Egán úr vétkezett talán,
Ha majd Darányi asztalán
Lesz, mit beszélt, a dikció ─
Igaz a vád vagy fikció:
Megválik az...
De szentigaz,
Hogy most ezerszer izgatóbb
A búrok sorsa, mint a tót
Avagy ruthén kenyere.
Valljuk be: így vagyunk vele.
Már kedvessé tevé magát,
Ki annyit mond, hogy búr-barát
S tudjuk ─ minden lap ígyen ír ─,
Hogy búr-barát ma minden ír.
Dublinba' mind
Mámorba ring
Szegény vagy úr,
Ha győz a búr ─
S ez érdem ─ mindenekfölött...
- Kérem: Egán úr ír-szülött!...
Versek